*****

ΚΑΝΟΝΙΣΜΟΣ (ΕΟΚ) αριθ. 403/82 ΤΗΣ ΕΠΙΤΡΟΠΗΣ

της 23ης Φεβρουαρίου 1982

περί ορισμένων μεταβατικών μέτρων που αφορούν τον καθορισμό εκ των προτέρων των νομισματικών εξισωτικών ποσών συνεπεία της υποτιμήσεως των κεντρικών τιμών του βελγικού/λουξεμβουργιανού φράγκου και της δανικής κορώνας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα εν συνεχεία της προσωρινής διευρύνσεως των ορίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3605/81 (2), και ιδίως το άρθρο 6,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (3), όπως τροποποιήθηκε τελευταία από τον κανονισμό (ΕΟΚ) αριθ. 3808/81 (4), και ιδίως το άρθρο 12 παράγραφος 2, το άρθρο 15 παράγραφος 5 και το άρθρο 16 παράγραφος 6, καθώς και τις αντίστοιχες διατάξεις άλλων κανονισμών περί κοινής οργανώσεως αγοράς στον τομέα των γεωργικών προϊόντων,

Εκτιμώντας:

ότι δια του κανονισμού (ΕΟΚ) αριθ. 388/82 (5), ανεστάλη, για την περίοδο από 22 μέχρι 24 Φεβρουαρίου 1982, ο καθορισμός εκ των προτέρων των νομισματικών εξισωτικών ποσών όσον αφορά την UEBL και τη Δανία· ότι, όσον αφορά τη Δανία, επιβάλλεται παράταση της εν λόγω αναστολής μέχρι την ημερομηνία εφαρμογής των νομισματικών εξισωτικών ποσών·

ότι τα πιστοποιητικά που περιλαμβάνουν καθορισμό εκ των προτέρων της εισφοράς ή της επιστροφής, τα οποία εζητήθησαν ή εξεδόθησαν κατά την περίοδο αναστολής του καθορισμού εκ των προτέρων των νομισματικών ποσών, δεν δύνανται να περιλαμβάνουν καθορισμό εκ των προτέρων του νομισματικού εξισωτικού ποσού·

ότι, εν τούτοις, αποδεικνύεται ότι για οικονομικούς λόγους δύνανται οι ενδιαφερόμενοι να καθορίσουν εκ των προτέρων το νομισματικό εξισωτικό ποσό όταν δημιουργηθεί εκ νέου η δυνατότητα προκαθορισμού του· ότι συντρέχει λόγος, προς το σκοπό αυτόν, να εισαχθούν μεταβατικές διατάξεις περί παρεκκλίσεως από τον κανονισμό (ΕΟΚ) αριθ. 243/78 της Επιτροπής της 1ης Φεβρουαρίου 1978 (6), όπως τροποποιήθηκε τελευταία από τον κανονισμό (ΕΟΚ) αριθ. 2898/81 (7)· ότι, εν τούτοις, τα μέτρα αυτά δεν πρέπει να επηρεάσουν τις δυνατότητες προκαθορισμού της επιστροφής στο πλαίσιο διαγωνισμού που προκύπτουν από το άρθρο 6 του κανονισμού αυτού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών Επιτροπών Διαχειρίσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η περίοδος αναστολής του καθορισμού εκ των προτέρων των νομισματικών εξισωτικών ποσών παρατείνεται, όσον αφορά τη Δανία, μέχρι τις 28 Φεβρουαρίου 1982.

Άρθρο 2

1. Κάθε ενδιαφερόμενος ο οποίος, κατά τη διάρκεια της περιόδου από 22 μέχρι 28 Φεβρουαρίου 1982, θίγεται από τις διατάξεις των παργράφων 3 ή 4 του άρθρου 9 του κανονισμού (ΕΟΚ) αριθ. 243/78 δύναται, κατά παρέκκλιση από τις διατάξεις του άρθρου 3 παράγραφος 1 εδάφιο πρώτο και από το άρθρο 4 παράγραφος 3 του ίδιου κανονισμού, να υποβάλλει νέα αίτηση καθορισμού εκ των προτέρων των νομισματικών εξισωτικών ποσών.

2. Η αίτηση αυτή δύναται να υποβληθεί μόνο κατά τη διάρκεια περιόδου πέντε εργάσιμων ημερών η οποία αρχίζει την επόμενη ημέρα της λήξεως της περιόδου αναστολής του προκαθορισμού των νομισματικών εξισωτικών ποσών του σχετικού Κράτους μέλους.

3. Το νομισματικό εξισωτικό ποσό που αποτελεί αντικείμενο του προκαθορισμού είναι εκείνο που ισχύει την ημερομηνία καταθέσεως της νέας αιτήσεως, χωρίς να θίγονται οι διατάξεις του άρθρου 6 του κανονισμού (ΕΟΚ) αριθ. 243/78.

Άρθρο 3

Ο παρών κανονισμός αρχίζει να ισχύει την 24η Φεβρουαρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 23 Φεβρουαρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 106 της 12. 5. 1971, σ. 1.

(2) ΕΕ αριθ. L 362 της 17. 12. 1981, σ. 2.

(3) ΕΕ αριθ. L 281 της 1. 11. 1975, σ. 1.

(4) ΕΕ αριθ. L 382 της 31. 12. 1981, σ. 37.

(5) ΕΕ αριθ. L 50 της 22. 2. 1982, σ. 1.

(6) ΕΕ αριθ. L 37 της 7. 2. 1978, σ. 5.

(7) ΕΕ αριθ. L 287 της 8. 10. 1981, σ. 1.